**Este asta vreo scofalǎ**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aş putea sǎ recunosc,

Fǎrǎ sǎ arunc cu pietre

Ca un cârcotaş de rând

Flecǎreţ şi cusurgiu,

Cǎ sunt fan şi-admirator

Al vestitului Cioran

De la care aştepta

Filozoful Ţuţea Petre

Cǎ-ntr-o bunǎ zi Emil,

Nu se ştie în ce an,

O sǎ-i cumpere, cumva,

Ca prieten devotat,

Casa lui, garsoniera

De pe lângǎ Cişmigiu,

Cǎ-i sǎrac şi nu ar vrea

Ca sǎ moarǎ, într-o zi,

Simplu chiriaş la stat.

Dar,

Ce-o sǎ mǎ fac cu Noica

Sau cu Domnul Eliade,

A cǎrui stafie umblǎ

Chiar şi azi prin Mântuleasa,

Braţ la braţ cu-a lui Maitreyi.

Este asta vreo scofalǎ

Sǎ m-apuc nitám-nisám

De o faptǎ culturalǎ

Când atâtea treburi am?